**Timothy Christian Senior** (født 22. mars 1960 i North Wales i Pennsylvania i USA) er en amerikansk katolsk prelat, som først var hjelpebiskop i Philadelphia, og deretter er blitt utnevnt til biskop av Harrisburg i Pennsylvania.

Liv og virke
------------

### Bakgrunn

Han vle presteutdannet ved Philadelphias St. Charles Borromeo Seminary. Erkebiskopen av Philadelphia, kardinal John Joseph Krol, ordinerte ham til prest den 18. mai 1985.

Ved siden av oppgaven som kapellabn i Feasterville var han fra 1987 til 1988 stedfortreredende letder ab bispedømmets ungdomspastorale. Fra 1988 til 1989 underviste han ved *Archbishop Kennedy High School* og studerte deretter ved Boston College, der han i 1992 tok mastergrader i forvaltning og sosialarbeid. Fra 1992 til 1997 var han stedfortredende sekretær og fra 1997 til 2004 sekretær for *Catholic Human Services* i erkebispedømmet Philadelphia. Deretter var han biskoppelig vikar for presteskapet.

### Hjelpebiskop i Philadelphia

Pave Benedikt XVI utnevnte ham 8. juni 2009 til titulærbiskop av *Floriana* og hjelpebiskop i Philadelphia. Erkebiskopen av Philadelphia, kardinal Justin Francis Rigali, bispeviet ham den 31. juli samme år; medkonsekratorer var Daniel Edward Thomas, hjelpebiskop i Philadelphia, og Michael Joseph Bransfield, biskop av Wheeling-Charleston.

Fra 2009 til 2012 var Senior erkebispedømmets kuriemoderator. I juli 2012 utnevnte erkebiskop Charles J. Chaput ham til reftor for St. Charles Borromeo Seminary, I juli 2022 utnevnte erkebiskop Nelson J. Pérez biskop Senior også til seminarets kansler og gav ham ansvar for å flytte seminaret til Lower Gwynedd Township.

### Biskop av Harrisburg

Den 25. april 2023 utnevnte pave Frans biskop Senior til den 12. biskop av Harrisburg, der han overtar etter biskop Ronald Gainer som fratrer etter den sedvanlige alder for dette på 75 år. Hans innsettelse i embedet skjer 21. juni 2023 i *Cathedral of Saint Patrick*.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Giovanni Lajolo (1935-) \*1989
* Erkebiskop Justin Francis Rigali (1935- ) \*1985
* Biskop *Timothy Christian Senior* (1960- ) \*2009

Referanser
----------

1. ↑  «Rinunce e nomine» (pressemelding). Holy See Press Office.
2. ↑  «The Most Reverend Timothy C. Senior Named Twelfth Bishop of Harrisburg» (PDF). *Diocese of Harrisburg*. 25. april 2023. Arkivert (PDF) fra originalen 24. april 2023. Besøkt 25. april 2023.
3. ↑  catholic-hierarchy.org senior, lest 3. august 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |